TARTALOMJEGYZÉK

1. Bevezetés 3

2. Az alap helyzete 2010. december 31-én 4

2.1. Az alap pénzmozgásai 4

2.2. A beszámoló bemutatása 5

2.3. Az alap előzetesen konszolidált pénzügyi kimutatása 2010. december 31-én 5

2.3.1. A Garanciaalap előzetesen konszolidált mérlege 7

2.3.2. A Garanciaalap előzetesen konszolidált eredménykimutatása 10

3. Befizetések az alapba, kifizetések az alapból 12

3.1. Az általános költségvetésből az alapba történő befizetések jogalapja 12

3.2. Kifizetések az általános költségvetésből, illetve az általános költségvetésbe történő befizetések a pénzügyi év folyamán 12

3.2.1. Az alap feltöltése 12

3.2.2. Az alap likvid eszközeinek befektetéséből származó kamat 12

3.2.2.1. Befektetési politika 12

3.2.2.2. Teljesítmény 13

3.2.2.3. Kamatbevételek 13

3.3. A nemteljesítő adósoktól behajtandó összeg 14

4. Az alap kötelezettségei 14

4.1. Nemteljesítések utáni kifizetések 14

4.2. Az EBB díjazása 14

BEVEZETÉS

A 2009. május 25-i 480/2009/EK, Euratom tanácsi rendelet[1] (kodifikált változat, a továbbiakban: rendelet) létrehozta a külső fellépésekre vonatkozó garanciaalapot (a továbbiakban: alap), amelynek feladata, hogy az Unió hitelezőit kifizesse, amennyiben az Európai Unió által nyújtott vagy garantált hitelek kedvezményezettjei nem teljesítik fizetési kötelezettségeiket. A rendelet 7. cikkével összhangban a Bizottság az alap pénzügyi irányítását az Európai Beruházási Bankra (EBB) bízta, a Közösség és az EBB között 1994. november 23-án Brüsszelben és 1994. november 25-én Luxemburgban megkötött megállapodás szerint (a továbbiakban: megállapodás).

A megállapodás 8. cikkének (2) bekezdése szerint az EBB minden év március 1-jéig megküldi a Bizottságnak az éves jelentést az alap helyzetéről és gazdálkodásáról (a továbbiakban: pénzügyi teljesítményről szóló kimutatás), valamint az alap megelőző évre vonatkozó pénzügyi kimutatását (a továbbiakban: az alap pénzügyi helyzetéről szóló kimutatás). A 2010. évi jelentés további részletei a bizottsági szolgálati munkadokumentumban találhatók.

A rendelet 8. cikke előírja továbbá, hogy a Bizottság minden pénzügyi évre vonatkozóan a következő év május 31-ig jelentést tegyen az alap helyzetéről és gazdálkodásáról az Európai Parlamentnek, a Tanácsnak és a Számvevőszéknek.

AZ ALAP HELYZETE 2010. DECEMBER 31-ÉN

Az alap helyzete az alap 1994-ben történt felállítása óta végrehajtott pénzmozgások összegének felel meg.

Az alap pénzmozgásai

Az alap helyzetének bemutatása a nemzetközi pénzügyi beszámolási standardoknak (IFRS) megfelelően történik, a 2010-es pénzügyi év zárásakor.

Az alap összesen 1 347 330 925,77 EUR-t tett ki (lásd a bizottsági szolgálati munkadokumentum 3. szakaszát: Az alap 2010. december 31-i pénzügyi helyzetéről szóló, az EBB által készített kimutatás). Ez az alap létrehozásától kezdődően végrehajtott pénzmozgások összegeként áll elő:

Garanciaalap | Összeg |

az alap költségvetési forrásai | + 2 985 684 500,00 EUR |

az egymást követő évek nettó eredményei | + 760 201 245,08 EUR |

az alap által nemteljesítéskor kifizetett összegek beszedése; | + 576 705 008,19 EUR |

a 2010-ben elhatárolt[2], az EBB-nek 2011-ben kifizetendő alapkezelési jutalék, és könyvvizsgálati díjak | + 747 058,18 EUR |

a 2002. évi késedelmes beszedéshez kapcsolódó jutalék | + 5 090 662,91 EUR |

az IFRS alkalmazása miatti kiigazítás az alap portfoliójának értékelésében (lásd a „Tartalékok” tételt a Garanciaalap mérlegének forrásoldalán, a bizottsági szolgálati munkadokumentum 3. szakaszában); | - 1 845 165,61 EUR |

az alap erőforrásainak igénybevételéhez kapcsolódó levonások | - 477 860 856,19 EUR |

az alap többletének az Európai Unió általános költségvetésébe történő egymást követő visszafizetései, illetve az EU tagjelölt országainak csatlakozását követő visszafizetések | - 2 501 391 526,79 EUR |

az alap könyv szerinti értéke 2010. december 31-én | 1 347 330 925,77 EUR |

A rendelet 5. cikke értelmében a költségvetésből az alapba az n+1. évben befizetendő összeget az előirányzott összeg és az alap nettó eszközállományának az n-1. év év végi értéke közötti különbség alapján kell kiszámítani az n. év elején.

Az alap nettó eszközállománya (azaz az alap nettó készpénzállománya) 2010. december 31-én 1 485 463 867,59 EUR-t tett ki. Ez a következőképp áll elő: az alap könyv szerinti értéke 1 347 330 925,77 EUR, ebből levonva az EBB elhatárolt alapkezelési jutalékát és a könyvvizsgálati díjakat 747 058,18 EUR összegben, amelyből 715 037,50 EUR-t tesznek ki az alapkezelési díjak (az EBB 2010. évre vonatkozó díjazása) és 138 880 000,00 EUR a költségvetéstől kapott, a 2011-es költségvetésre vonatkozóan 2010-ben meghatározott hozzájárulás[3].

A rendelet 3. cikke[4] megköveteli hogy az alap összegének el kell érnie egy előirányzott összeget, amely az egyes műveletekből eredő, összes fennálló, az esedékes kifizetetlen kamatokkal növelt tőkekötelezettség 9 %-a.

2010. december 31-én a harmadik országokba irányuló hitelnyújtási és hitelgarancia-műveletek kintlévő állománya kamattal együtt 19 395 882 340,31 EUR volt, amelyből a felhalmozott kamat 137 336 644,89 EUR-t tett ki. Az alap 1 485 463 867,59 EUR-t kitevő nettó eszközállománya és a rendeletben említett, fennálló tőkekötelezettségek közötti arány 7,7 %-ot tett ki. Mivel ez a teljes garantált kintlévő összeg előirányzott 9 %-os (kerekítve 1 745,63 millió EUR) összegénél alacsonyabb, a rendelet 5. cikke alapján az Európai Unió általános költségvetéséből kell befizetni az alapba. A 2012. évi költségvetési tervezetben 2011-ben 260 170 000,00 EUR-t szántak az alap feltöltésére.

A beszámoló bemutatása

Mivel a Bizottság úgy határozott, hogy jelentéseit az IPSAS[5]/IFRS elvei alapján kialakított új számviteli szabályoknak megfelelően mutatja be, az alap előzetesen konszolidált pénzügyi kimutatásai ezeknek az elveknek megfelelően készültek el, amint azt a bizottsági szolgálati munkadokumentum részletezi.

Az alap előzetesen konszolidált pénzügyi kimutatása 2010. december 31-én

Az alap előzetesen konszolidált pénzügyi kimutatása azon számviteli műveletek bemutatására szolgál, amelyek nem szerepelnek az alapról az EBB által készített pénzügyi kimutatásban (lásd a bizottsági szolgálati munkadokumentumot). A kimutatásoknak ezen műveletekkel való kiegészítésére az alap fennállása óta bekövetkezett egymást követő nemteljesítések miatt van szükség. Amennyiben az alap által garantált kölcsönművelet kedvezményezettje nem tudja teljesíteni a kötelezettségeit, a késedelmi kamatokkal növelt esedékes hátralékokat és egyéb számviteli elhatárolásokat[6] az alapnak járó összegek teljes visszafizetéséig szerepeltetni kell az előzetesen konszolidált mérlegben. Ily módon az alapra vonatkozóan teljes körű pénzügyi kimutatás áll rendelkezésre az év végén, amely beépíthető az EU konszolidált mérlegébe. 2010. december 31-én nemteljesítés nem állt fenn. Így az előzetesen konszolidált mérleg főösszege összesen 1 347 330 925,77 EUR volt.

A beszámoló bemutatásában bekövetkezett főbb változásokhoz adott magyarázatokkal a számok összeegyeztethetők az EBB-nek a bizottsági szolgálati munkadokumentumban bemutatott pénzügyi kimutatásával.

A Garanciaalap előzetesen konszolidált mérlege

Az előzetesen konszolidált mérleg a mérlegnek az EU konszolidált beszámolójával való összevonás előkészítése céljából készül. A legfőbb változásokat a mérleghez fűzött megjegyezések részletezik.

Mérleg: Eszközök (EUR) | 2010 | 2009 |

Forgóeszközök |

Rövid lejáratú követelések |

Egyéb | 3 626,09 |

Rövid távú befektetések | 1 153 319 651,66 | 1 049 413 310,19 |

Értékesíthető eszközök[7] portfoliója – költség | 1 134 968 726,10 | 1 004 786 115,50 |

Értékesíthető eszközök portfoliója – aktuáriusi különbözet | -1 355 359,96 | -3 096 484,22 |

Értékesíthető eszközök portfoliója – valós értékre történő kiigazítás | -1 888 129,14 | 27 525 747,60 |

Értékesíthető eszközök portfoliója – elhatárolások | 21 594 414,66 | 20 197 940,31 |

Értékesíthető eszközök portfoliója – értékvesztés |

Készpénz és azzal egyenértékű eszközök | 194 011 274,11 | 191 080 815,35 |

Folyószámlák | 1 426 322,04 | 1 078 498,12 |

Rövid lejáratú betétek – névértéken | 123 637 000,00 | 153 300 000,00 |

Felhalmozott kamat a rövid lejáratú betéteken | 155 055,48 | 113 282,91 |

Egyéb, készpénzzel egyenértékű eszközök – költség | 68 708 475,06 | 36 554 203,91 |

Egyéb, készpénzzel egyenértékű eszközökön felhalmozott kamat | 84 421,53 | 34 830,41 |

Forgóeszközök összesen | 1 347 330 925,77 | 1 240 497 760,63 |

ÖSSZESEN | 1 347 330 925,77 | 1 240 497 760,63 |

Mérleg: Kötelezettségek (EUR) | 2010 | 2009 |

A. SAJÁT TŐKE |

Alaptőke (Garanciaalap) | 484 292 973,21 | 390 482 973,21 |

Befizetések a költségvetésből | 484 292 973,21 | 390 482 973,21 |

(a költségvetésnek befizetendő többlet) |

Tartalékok | -1 845 165,61 | 27 678 560,35 |

Első alkalmazás – értékelési tartalék | 42 963,53 | 152 812,75 |

Változás az értékesíthető eszközök valós értékében | -1 888 129,14 | 27 525 747,60 |

Felhalmozódott többlet / hiány | 821 618 687,47 | 780 668 814,11 |

Elhatárolt eredmény | 821 618 687,47 | 780 668 814,11 |

Tárgyév gazdálkodási eredménye | 42 517 372,53 | 40 949 873,36 |

Saját tőke összesen | 1 346 583 867,60 | 1 239 780 221,03 |

B. RÖVID LEJÁRATÚ KÖTELEZETTSÉGEK |

Szállítói kötelezettségek | 747 058,17 | 717 539,60 |

Egyéb | 747 058,17 | 717 539,60 |

Rövid lejáratú kötelezettségek összesen | 747 058,17 | 717 539,60 |

ÖSSZESEN | 1 347 330 925,77 | 1 240 497 760,63 |

Kiegészítő megjegyzések a mérleghez:

- A „rövid lejáratú követelések/egyéb” az alapból történő lehívások azon összegeire vonatkoznak, amelyek most esedékesek. Ez az összeg tartalmazza a tőkét, a kamatokat és az alap biztosítékának felszabadítása miatt az Európai Unió költségvetésének fizetendő díjakat.

- A saját tőkében a „felhalmozódott többlet” és az alapnak a bizottsági szolgálati munkadokumentumban bemutatott pénzügyi helyzete közötti különbséget a lehívásokat követő visszafizetések és az alapnak fizetett díjak magyarázzák.

- A „szállítói kötelezettségek/egyéb” 2010-ben tartalmazzák az EBB alapkezelési jutalékát, a könyvvizsgálati díjakat, és az alapot megillető díjak megfizetését követően az EBB-nek járó beszedési díjak elhatárolását.

A Garanciaalap előzetesen konszolidált eredménykimutatása

A mérleghez hasonlóan az előzetesen konszolidált eredménykimutatás is az eredménykimutatásnak az EU konszolidált beszámolójával való összevonása céljából készül. A legfőbb kiigazításokat az előzetesen konszolidált eredménykimutatáshoz fűzött megjegyezések részletezik.

A Garanciaalap előzetesen konszolidált eredménykimutatása (EUR) | 2010 | 2009 |

Pénzügyi műveletek bevételei | 43 367 717,93 | 41 753 692,10 |

Kamatbevételek |

Készpénz és azzal egyenértékű eszközök kamatbevétele | 1 359 361,52 | 3 496 637,06 |

Kamatbevétel értékesíthető eszközökön | 40 351 233,09 | 38 180 007,32 |

Egyéb kamatbevétel | 80 574,54 | 77 047,72 |

Árfolyamnyereség |

Értékesíthető eszközök eladásán realizált nyereség | 1 576 548,78 |

Értékesíthető eszközök értékhelyesbítése |

Egyéb pénzügyi bevétel |

Pénzügyi műveletek ráfordításai | -850 345,40 | -803 818,74 |

Kamatterhek |

Készpénz és azzal egyenértékű eszközök kamatterhei |

Árfolyamveszteségek |

Értékesíthető eszközök eladásán realizált veszteség |

Értékesíthető eszközök értékvesztése |

Egyéb pénzügyi terhek | -850 345,40 | -803 818,74 |

amelyből: Alapkezelési díjak | -715 037,50 | -687 539,60 |

NEM MŰKÖDÉSI TEVÉKENYSÉGEK EREDMÉNYE | 42 517 372,53 | 40 949 873,36 |

SZOKÁSOS TEVÉKENYSÉGEK EREDMÉNYE |

Rendkívüli nyereség |

Rendkívüli veszteség |

RENDKÍVÜLI TÉTELEK EREDMÉNYE |

TÁRGYÉV GAZDÁLKODÁSI EREDMÉNYE | 42,517,372.53 | 40,949,873.36 |

Megjegyzés a Garanciaalap előzetesen konszolidált eredménykimutatásához:

Az „egyéb pénzügyi terhek” tartalmazzák az EBB alapkezelési jutalékát, a könyvvizsgálati díjakat, és az alapot megillető díjak megfizetését követően az EBB-nek járó beszedési díjak elhatárolását.

BEFIZETÉSEK AZ ALAPBA, KIFIZETÉSEK AZ ALAPBÓL

Ez a szakasz az alapból teljesített kifizetéseket, és az alapba történő befizetéseket részletezi.

Az általános költségvetésből az alapba történő befizetések jogalapja

A rendeletet 2007-ben azzal a céllal módosították[8], hogy javítsa a költségvetési eszközök felhasználásának hatékonyságát azáltal, hogy az alap feltöltése a kihelyezett garantált hitelek tényleges összege alapján történjen.

Az előirányzott összeg a kihelyezett kölcsönök és garantált kölcsönök 9 %-a – beleértve az EU-n kívüli műveletek valamennyi típusát (EBB, makroszintű pénzügyi támogatás és Euratom kölcsönök). Az előirányzott összeg és az alap nettó eszközállománya közötti különbség a 01 04 01 14 „A Garancialap feltöltése” megnevezésű költségvetési sorról az alap feltöltését, vagy – többlet esetén – az alapból a költségvetésbe történő befizetést eredményezi.

Az alap finanszírozására szolgáló összeg 4. fejezethez (Külkapcsolatok) tartozó 01 04 01 14 „A Garancialap feltöltése” megnevezésű költségvetési soron van.

Kifizetések az általános költségvetésből, illetve az általános költségvetésbe történő befizetések a pénzügyi év folyamán

Az alap feltöltése

A kintlévő garantált műveletek 2009. december 31-i 16 360,73 millió EUR összegű állománya alapján a 2009-es feltöltésnek megfelelő 138,88 millió EUR került 2010-ben az Európai Unió 2011. évi közös költségvetése kiadási kimutatásának „A Garanciaalap feltöltése” elnevezésű, 01 04 01 14 sorára. Ezt az összeget 2011. február 28-án egy tranzakcióval fizették ki a költségvetésből az alapba.

Az alap likvid eszközeinek befektetéséből származó kamat

Befektetési politika

Az alap likvid eszközeinek befektetése a Közösség és az EBB közötti, az 1996. szeptember 17/23-i 1., a 2002. április 26/május 8-i 2., valamint a 2008. február 25-i 3. kiegészítő megállapodással módosított, 1994. november 23/25-i megállapodás mellékletében meghatározott alapkezelési elvekkel összhangban történik. Ennek megfelelően az alap eszközeinek 20 %-át rövid lejáratú befektetésekben (maximum egyéves lejárat) kell elhelyezni. Ezen befektetések között változó kamatozású, bármilyen lejárati dátummal rendelkező értékpapírok, és fix kamatozású, legfeljebb egyéves fennmaradó futamidejű, bármilyen eredeti futamidővel rendelkező értékpapírok szerepelnek. Ez arra vezethető vissza, hogy a fix kamatozású értékpapírok lejáratuk végén névértékük 100 %-án térítendők vissza, míg a változó kamatozású értékpapírok általában bármikor eladhatók, 100 %-hoz közeli áron, bármekkora legyen is a lejáratig hátralévő időszak. Ahhoz, hogy a szükséges likviditást biztosító különféle instrumentumok egyensúlya fennmaradjon, legalább 100 000 000,00 EUR-t pénzpiaci eszközökben, főként bankbetétekben kell tartani.

Azoknak a bankoknak a listájáról, amelyeknél betét helyezhető el, a Bizottság és az EBB állapodik meg egymással. A listát rendszeresen felülvizsgálják a bankok minősítésének változása fényében. A rövidtávú befektetésekre valamennyi bank legalább P1 Moody's minősítéssel, vagy ezzel egyenértékű Standard & Poor's vagy Fitch minősítéssel kell rendelkezzen. A náluk eszközölt befektetésekre vonatkozó szabályok biztosítják a versenyképes megtérülést és a kockázat koncentrációjának elkerülését.

Teljesítmény

Ezt a teljesítményt a pénzügyi válság és a rendkívül alacsony kamatok jellemezte környezetben sikerült elérni.

Összességében a piaci feltételek 2010-ben némileg javultak a 2009-es helyzethez képest, ami elsősorban a nehézségekkel küszködő euróövezeti országok megmentésére szolgáló mechanizmus kidolgozásának, és az EKB kísérőintézkedéseinek, azaz az alacsonyan tartott kamatoknak és bőséges likviditásnak köszönhető.

A portfólió teljesítménye 13,26 bázisponttal elmaradt a referenciamutatójától (részletekért lásd a bizottsági szolgálati munkadokumentum 2.4. „Teljesítmény” szakaszát. Miközben az alap teljesítménye 2010 első felében elérte az 1,40 %-ot, az év második felében a görögországi problémáknak az alap portfóliójában lévő egyéb euróövezeti tagállamok – elsősorban Írország, Portugália, Spanyolország, Olaszország és Belgium – kötvényeire kifejtett negatív hatása miatt az alap teljesítménye visszaesett. Ezen országok kamatfelárának az AAA minősítésű euróövezeti tagállamokkal szembeni növekedése nagyban hozzájárult az alap által realizált teljesítményhez.

Kamatbevételek

2010-ben a készpénz és a készpénzzel egyenértékű eszközök, az alap folyószámlái és az értékpapírok kamatbevétele összesen 43 367 717,93 EUR-t tett ki, amelynek megoszlása a következő volt:

- Betétekből és folyószámlákból : 1 359 361,52 EUR; ez az összeg a 2010. december 31-i helyzetet tükrözi, beleértve a bankbetétek után kapott 1 253 213,48 EUR kamatot és az elhatárolt kamatok változását, amely 2010-ben +91 363,69 EUR volt. A folyószámlákon 14 784,35 EUR kamat keletkezett.

- Értékpapírokból : 40 351 233,09 EUR; ez az összeg tartalmazza az értékpapírokból származó 39 633 686,93 EUR kamatot és az elhatárolt kamat +1 396 474,35 EUR-nak megfelelő változásait a 2010. december 31-i állapot szerint. Az értékpapírokból származó kamat értékpapír-befektetésekből származik, összhangban az EBB-t az alap likvid eszközeinek kezelésével megbízó megállapodásban lefektetett befektetési elvekkel. Ebből az értékből azonban le kell vonni 678 928,19 EUR-t, amelyet az év során a nyilvántartásba vételi ár és a birtokolt értékpapírok fennmaradó élettartamára időarányosan felosztott visszaváltási érték különbségeként könyveltek el (ami megfelel az eredménykimutatásban szerepeltetett felár vagy diszkont értékének).

A kapott kamat szerepel a pénzügyi év eredményeiben.

A nemteljesítő adósoktól behajtandó összeg

Az alap nem rendelkezett behajtandó összegekkel.

AZ ALAP KÖTELEZETTSÉGEI

Az alap kötelezettségei az alap pénzügyi kötelezettségvállalásainak felelnek meg.

Nemteljesítések utáni kifizetések

Az alapot 2010-ben nemteljesítés miatti fizetésre nem szólították fel.

Az EBB díjazása

A megállapodás második, 2002. április 26-án és május 8-án aláírt kiegészítése rögzíti, hogy a bank díjazását az alap eszközeinek különböző részeire alkalmazott degresszív éves jutaléktételek alapján kell meghatározni. Ezt a díjazást az alap eszközeinek átlagértéke alapján kell kiszámítani.

A Bank 2010-re vonatkozó díjazását 715 037,50 EUR-ban állapították meg és azt az eredménykimutatásba, valamint elhatárolásként (kötelezettségek) a mérlegbe bevezették.

[1] HL L 145., 2009.6.10., 10. o.

[2] Ebből a 747 058,18 EUR összegből 715 037,50 EUR az EBB alapkezelési jutaléka, és 32 020,67 EUR a 2010-re vonatkozó külső könyvvizsgálat díja (lásd a bizottsági szolgálati munkadokumentum „rövid lejáratú kötelezettségek” bekezdését).

[3] A 138 880 000,00 EUR összeget 2011. február 28-án utalták át az Európai Unió általános költségvetéséből az alapba.

[4] A rendelet előírja, hogy a csatlakozó országoknak az alap által fedezett műveleteire az uniós garanciavállalás a csatlakozás dátumát követően is érvényes marad. Attól a naptól fogva azonban ezek nem minősülnek az EU külső fellépéseinek, és azokra többé már nem az alap, hanem közvetlenül az Európai Unió általános költségvetése biztosít fedezetet.

[5] IPSAS: nemzetközi költségvetési számviteli standardok (International Public Sector Accounting Standards)

[6] Az egyéb számviteli elhatárolások közé tartoznak például az esetleges árfolyamkülönbözetek, egyéb fizetendő kötelezettségek (leginkább az EBB-t megillető beszedési díjak).

[7] AFS: Available For Sale

[8] A Tanács 89/2007/EK, Euratom rendelete (2007. január 30.) a külső fellépésekre vonatkozó garanciaalap létrehozásáról szóló 2728/94/EK, Euratom tanácsi rendelet módosításáról, HL L 22., 2007.1.31.,1. o.